**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  19 – 1 – 2025

 **ΑΜΑΡΟΥΣΙΟΥ Αρ. Πρ.:** 23

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: ΤΑ ΜΕΛΗ ΤΟΥ ΣΥΛΛΟΓΟΥ**

 **Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**ΘΕΜΑ: « Ενημέρωση για την απάντηση που λάβαμε από τον συνάδελφο Πρόεδρο του Δ. Σ. της Δ. Ο. Ε. στο έγγραφό ερώτημά μας σχετικά με τις Δικαστικές προσφυγές για μονιμοποίηση των νεοδιόριστων συναδέλφων μας των ετών 2020, 2021 και 2022 ».**

Σε απάντηση του υπ. αρ. πρ.: 15/12 – 1 – 2025 έγγραφου ερωτήματός μας προς το Δ. Σ. της Δ. Ο. Ε. αναφορικά με τις Δικαστικές προσφυγές για την μονιμοποίηση των νεοδιόριστων συναδέλφων μας των ετών 2020, 2021 και 2022 κατόπιν τηλεφωνικής επικοινωνίας που είχε ο Πρόεδρος του Δ. Σ. ης Δ. Ο. Ε., συνάδελφος Σπ. Μαρίνης με τον Πρόεδρο του Δ. Σ. του Σ. Ε. Π. Ε. Αμαρουσίου, συνάδελφο Δ. Πολυχρονιάδη λάβαμε την ενημέρωση: α) ότι οι δικαστικές προσφυγές των νεοδιόριστων συναδέλφων μας των ετών 2020 και 2021 – μελών του Σ. Ε. Π. Ε. Αμαρουσίου θα κατατεθούν μετά το τέλος του μηνός Ιανουαρίου, αφού περάσει και το διάστημα των 60 ημερών από την παρέλευση του τριμήνου από την κατάθεση της συλλογικής αίτησης στην Δ/νση Π. Ε. Β΄ Αθήνας με δεδομένο ότι η συλλογική αίτηση κατατέθηκε στις 6 – 9 – 2024 και το τρίμηνο παρήλθε στις 6 Δεκεμβρίου 2024 και πρέπει να περάσουν 60 ημέρες από την 6η – 12 – 2024 για να θεωρηθεί ως σιωπηρώς απορριπτέα από την πλευρά της Δ/νσης Π. Ε. Β΄ Αθήνας η συλλογική αίτηση μονιμοποίησης, εφόσον δεν έχει απαντηθεί εγγράφως το περιεχόμενο της συλλογικής αίτησης, ώστε να κατατεθεί η προσφυγή για την μονιμοποίηση των συναδέλφων – μελών του σωματείου μας νεοδιόριστων του 2020 – 2021 στο Διοικητικό Εφετείο Αθηνών αμέσως μετά το τέλος του Ιανουαρίου 2025. Ο φόρτος εργασίας της νομικής συμβούλου της Δ. Ο. Ε. που ασχολείται με το θέμα των δικαστικών προσφυγών είναι πολύ μεγάλος και στο γραφείο της βρίσκονται όλα τα στοιχεία των νεοδιόριστων του 2020 – 2021 μελών του σωματείου μας και με την διεκπεραίωση που αναμένεται να γίνει στο τέλος του Ιανουαρίου 2025 αμέσως μετά θα κατατεθεί η σχετική προσφυγή, β) για τους νεοδιόριστους συναδέλφους του 2022 δεν λάβαμε σχετική ενημέρωση.

Από την πλευρά μας, αφού ευχαριστήσαμε για την άμεση ανταπόκρισή του στο έγγραφο ερώτημά μας, διαβεβαιώσαμε τον συνάδελφο Πρόεδρο της Δ. Ο. Ε. ότι το σωματείο μας εμμένει στην πιστή εφαρμογή των αποφάσεων της 93ης Γ. Σ. της Δ. Ο. Ε. και των αποφάσεων του Δ. Σ. της Δ. Ο. Ε. αναφορικά με τον αγώνα που δίνουμε ενάντια στην εφαρμογή της «αξιολόγησης» των νόμων 4692/2020 & 4823/2021 και θεωρούμε επιβεβλημένη αναγκαιότητα την ύπαρξη αγωνιστικών αποφάσεων του Δ. Σ. της Δ. Ο. Ε. που να καλύπτουν πλήρως και μέχρι το τέλος τους νεοδιόριστους συναδέλφους μας των ετών 2020 – 2021 και 2022 που έχουν συνταχθεί με την απεργία – αποχή της Δ. Ο. Ε. και διεκδικούν δικαστικά την μονιμοποίησή τους.

Επιπρόσθετα υπενθυμίσαμε στον Πρόεδρο της Δ. Ο. Ε. την εκπεφρασμένη θέληση του νομικού συμβούλου του σωματείου μας κου Κοσμά Σμιλάκου, κατόπιν αποφάσεως του Δ. Σ. του Σ. Ε. Π. Ε. Αμαρουσίου, να τεθεί στη διάθεση της νομικής συμβούλου της Δ. Ο. Ε. προκειμένου να βοηθήσει σε ο, τιδήποτε χρειαστεί για την προώθηση της κατάθεσης των δικαστικών προσφυγών των συναδέλφων μας νεοδιόριστων του 2020 – 2021 – 2022 με τα όποια έξοδα χρειαστεί να βαραίνουν το σωματείο μας.

Τέλος θεωρούμε ότι θα ήταν χρήσιμο να εκδοθεί ένα ενημερωτικό δελτίο από την πλευρά του Δ. Σ. της Δ. Ο. Ε. με το οποίο θα ενημερωθεί αναλυτικά ο κλάδος για την πορεία της κατάθεσης των δικαστικών προσφυγών των νεοδιόριστων συναδέλφων μας των ετών 2020 – 2021 – 2022 προς άρση των όποιων αρνητικών φημών και ανησυχίας που εγείρονται ανάμεσα στις τάξεις των απεργών (συμμετεχόντων στην απεργία – αποχή από την αξιολόγηση) συναδέλφων μας, απέναντι στις απειλές για παραπομπή στα πειθαρχικά συμβούλια ή και στις ίδιες τις παράνομες – παράτυπες παραπομπές απεργών εκπαιδευτικών σε αυτά.

Το Δ. Σ. του Συλλόγου Εκπ/κών Π. Ε. Αμαρουσίου θα εντείνει τις προσπάθειές του για την περιφρούρηση και το δυνάμωμα του αγώνα μας ενάντια στην εφαρμογή της αξιολόγησης των νόμων 4692/2020 & 4823/2021 με βάση τις αποφάσεις της 93ης Γ. Σ. της Δ. Ο. Ε., των αποφάσεων του Δ. Σ. της Δ. Ο. Ε. που προωθούν τις αντίστοιχες αποφάσεις της 93ης Γ. Σ. αλλά και τις αποφάσεις του Συντονισμού Συλλόγων Π. Ε. & Ε. Λ. Μ. Ε. της χώρας που έγινε τον Δεκέμβριο του 2024.

